Totul incepe cu o venerabila casa cu marchiza de pe malul Dunarii, din Galati, in care doua fete isi petrec copilaria. O casa care ascunde un mister, pentru ca nu au acces decat la o parte a ei. Cand una dintre ele mosteneste cealalta jumatate de casa, incepe o poveste fascinanta, plina de taine si de intamplari neasteptate, care leaga trecutul de prezent. Pe un perete din sufrageria casei se afla, la inceput, insirate zeci de portrete care ulterior vor fi aduse la viata in roman. Refacand istoria unei familii de-a lungul unui veac, din Belle Epoque pana in cotidianul corporatist, cu biografii feminine pline de iubiri, implinite sau nu, de dramatism si de demnitate, Simona Antonescu reuseste sa isi captiveze cititorul strecurandu-i sentimentul ca prezentul nu e numai ceea ce se intampla sub ochii nostri, ci si ceea ce s-a intamplat candva, intr-o legatura de cauzalitate, iar trecutul contine in el posibilitatea prezentului. \n In umbra ei este o carte marca Simona Antonescu, plina de suspans, de intrigi alambicate, ce par a se prelungi de la o generatie la alta, dar si incarcata de nostalgie, ce revigoreaza cu mult farmec adevarul unei lumi pe care cititorul o simte vie, seducatoare, incarcata, pana la ultima pagina, de mister. - Bogdan Cretu